Document ID: /roh_data/filtered/fineweb-2-filterrobots_roh.jsonl.gz/12638

Exteriur - Elecziun dal secretari general da l’ONU vegn pli averta
L'elecziun per il post dal secretari general da las Naziuns Unidas da l'auter onn vegn ad esser pli averta. La radunanza generala da l'ONU ha decis da dumandar tut ils stadis commembers suenter candidats per il post.
Fin ussa avevan ils 5 commembers permanents dal cussegl da segirezza tschernì in candidat adattà ch'era lura vegnì confermà da la radunanza generala. Cun questa midada duain explicitamain dunnas vegnir encuraschadas da candidar per l'uffizi. Il mandat dal secretari general actual, Bank Ki Moon scada la fin da l'auter onn.